ନୂଆଦିଲ୍ଲୀ : ରାଜ୍ୟସଭା ଉପାଧ୍ୟକ୍ଷ ପଦବୀ ପାଇଁ ଏନ୍ଡିଏ ପକ୍ଷରୁ ଜେଡିୟୁ ସାଂସଦ ହରିବଂଶ ନାରାୟଣ ସିଂଙ୍କୁ ପ୍ରାର୍ଥୀ କରାଯିବ। ଏନେଇ ଏନ୍ଡିଏ ପକ୍ଷରୁ ଘୋଷଣା କରାଯାଇଛି। ଜୁନ୍ ମାସରେ ପି.ଜେ କୁରିଏନଙ୍କ ଅବସର ପରଠାରୁ ଏହି ପଦବୀ ଖାଲି ପଡିଛି।
ଆସନ୍ତା ୯ତାରିଖରେ ରାଜ୍ୟସଭା ଉପାଧ୍ୟକ୍ଷ ପାଇଁ ନିର୍ବାଚନ ହେବ। ତେଣୁ ଅଗଷ୍ଟ ୮ରେ ହରିବଂଶ ନାରାୟଣ ସିଂ ପ୍ରାର୍ଥୀପତ୍ର ଦାଖଲ କରିପାରନ୍ତି । ୨୦୧୪ରୁ ହରିବଂଶ ରାଜ୍ୟସଭା ସାଂସଦ ଅଛନ୍ତି । ସେହିପରି ବିଜେଡିରୁ ସାଂସଦ ପ୍ରସନ୍ନ ଆଚାର୍ଯ୍ୟଙ୍କ ନାଁ ଚର୍ଚ୍ଚା ହେଉଛି।
ରାଜ୍ୟସଭାରେ ଏନ୍ଡିଏ କିମ୍ବା ୟୁପିଏ ପକ୍ଷରୁ ସଂଖ୍ୟା ଗରିଷ୍ଠତା ନଥିବାରୁ ନିର୍ବାଚନ ହେବାର ସମ୍ଭାବନା ରହିଛି। ରାଜ୍ୟସଭାରେ ଏନ୍ଡିଏର ୧୧୫ଜଣ ସାଂସଦ ଥିବା ବେଳେ ୟୁପିଏର ୧୧୩ଜଣ ସାଂସଦ ରହିଛନ୍ତି।
